CELEX: 22001D0144
Language: hu
Date: 2001-12-11 00:00:00
Title: Az EGT-Vegyesbizottság 144/2001 határozata (2001. december 11.) az EGT-megállapodás I. mellékletének (állat- és növény-egészségügyi kérdések) módosításáról

Fontos jogi nyilatkozat

|

22001D0144

Hivatalos Lap L 065 , 07/03/2002 o. 0008 - 0009

		Az EGT-Vegyesbizottság 144/2001 határozata(2001. december 11.)az EGT-megállapodás I. mellékletének (állat- és növény-egészségügyi kérdések) módosításárólAZ EGT-VEGYESBIZOTTSÁG,tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,mivel:(1) A Megállapodás I. mellékletét a 2001 november 23-i 131/2001 EGT-vegyesbizottsági határozat [1] módosította.(2) A Közösség egyes, a betegségtől mentes részeibe szánt szarvasmarhák esetében a szarvasmarhák fertőző rhinotracheitisével kapcsolatos további garanciákról szóló 93/42/EGK bizottsági határozat módosításáról és a 95/109/EK és a 98/580/EK határozat hatályon kívül helyezéséről szóló, 2000. július 25-i 2000/502/EK bizottsági határozatot [2] be kell építeni a Megállapodásba.(3) A 64/432/EGK tanácsi irányelv keretében a szarvasmarhák gümőkórjára irányuló vizsgálatokkal kapcsolatos átmeneti intézkedések megállapításáról szóló, 2000. július 25-i 2000/504/EK bizottsági határozatot [3] be kell építeni a Megállapodásba.(4) Ez a határozat nem alkalmazandó Izlandra és Liechtensteinre,A KÖVETKEZŐKÉPPEN HATÁROZOTT:1. cikkA Megállapodás I. melléklete I. fejezetének 4.2. része a következőképpen módosul:1. A 12. pont (93/42/EGK bizottsági határozat) a következő francia bekezdéssel egészül ki:"- 32000 D 0502: A Bizottság 2000. július 25-i 2000/502/EK határozata (HL L 200., 2000.8.8., 62. o.)."2. A 27. pont (95/109/EK bizottsági határozat) és a 45. pont (98/580/EK bizottsági határozat) szövegét, melyek a "JOGI AKTUSOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG FIGYELEMBE VESZ" címsor után találhatóak, el kell hagyni.3. A melléklet az 55. pontot (2000/330/EK bizottsági határozat) követően a következő ponttal egészül ki:"56. 32000 D 0504: A Bizottság 2000. július 25-i 2000/504/EK határozata a 64/432/EGK tanácsi irányelv keretében a szarvasmarhák gümőkórjára irányuló vizsgálatokkal kapcsolatos átmeneti intézkedések megállapításáról (HL L 201., 2000.8.9., 6. o.)."2. cikkA 2000/502/EK és a 2000/504 határozat norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.3. cikkEz a határozat 2001. december 12-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [4].4. cikkEzt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.Kelt Brüsszelben, 2001. december 11-én.az EGT-Vegyesbizottság részérőlaz elnökB. Grydeland[1] HL L 22., 2002.1.24., 15. o.[2] HL L 200., 2000.8.8., 62. o.[3] HL L 201., 2000.8.9., 6. o.[4] Alkotmányos követelmények nem merültek fel.--------------------------------------------------